Ego Bonus capellanus Poloniaci notum facio universis presens scriptum visuris et etiam audituris quod Laurencius de Poloniaco clericus quondam filius Johannis Ceci sanus et incolumis et compos mentis in mea presentia propter hoc constitutus recognovit se dedisse, concessisse et quittasse ecclesie Beate Mariae Miratorii et monachis ibidem Deo servientibus pro remedio anime sue et antecessorum suorum omne patrimonium quod sibi pertinebat et habebat nunc et in posterum habere poterat aut debebat ex parte patris et matris sue, et abrenunciavit expresse et ex certa scientia omni exceptioni et rationi doli metus in factum et omni juris auxilio tam canonici quam civilis promulgati seu promulgandi quod sibi et suis ad veniendum contra premissa posset competere vel modo aliquo prodesse. In huius autem rei testimonium ad preces iam dicti Laurencii sigillum meum presenti scripto apposui. Actum anno Domini Mo CCo Lo tercio mense febru[ario].